**ОБРАЗЛОЖЕНИЕ КОН ПОСТИГНАТИ РЕЗУЛТАТИ**

**ЗА ПЕРИОД 01.01.2023 - 31.12.2023**

Во 2023 година во работењето на Винарска визба Тиквеш АД Кавадарци не се имплементирани промени во сметководствените политики и методи на вреднување на ставките во финансиските извештаи.

Се реализираа вкупни приходи од продажба во износ од 3.124,2 мил. денари т.е зголемување од 16% во однос на 2022 година. Зголемувањето на приходите се должи на зголемени приходи генерирани од домашниот пазар за 18% и од странските пазари за 14%.

Зголемените административни трошоци за 11%, трошоци за продажба и маркетинг за 24% и останатите оперативни расходи за 17% резултираа со оперативна добивка во износ од 336 милиони денари.

Финансиските расходи се зголемија за 15,9 мил. денари. Остварена е добивка од редовното работење пред оданочување во износ од 297,9 мил. денари и нето добивка по оданочување во износ од 269,2 мил. денари.

Во 2023 година за работењето во 2022 година не беа исплатени дивиденди. Целокупната добивка се реинвестираше.

Се остварија вложувања во материјални и нематеријални средства од 450,2 мил. денари. Значителен отпис (поголем од 30% од вредноста на средствата споредено со последните годишни ревидирани финансиски извештаи) не беше реализиран.